આજે ટીવીનું ચલણ વધ્યુ હોવાથી રેડિયો પ્રસારણ ડીટીએચ એટલે કે ડાયરેકટ ટુ હોમ પધ્ધતિથી ટીવી પર પણ સાંભળવા મળે છે. ક્રિકેટ મેચ કે અન્ય મહત્વની ઘટનાઓનું જીવંત પ્રસારણ ટીવી પર જોઇ શકાય છે, પરંતુ જ્યારે ટીવી નહોતુ ત્યારે લોકો રેડિયો પર ક્રિકેટ કોમેન્ટ્રી સાંભળતા. વળી સ્વાતંત્ર્ય દિન, પ્રજાસત્તાક દિન, રથયાત્રા તેમ જ જન્માષ્ટમીની ઉજવણીની કોમેન્ટ્રી પણ રેડિયો પરથી પ્રસારિત થતી.